Yhdessä kilossa kehon rasvaa on noin 7 000 kilokaloria. Jotta polttaisit kilon rasvaa kehostasi, sinun pitäisi siis saada aikaan 7 000 kilokalorin vaje. Jos haluat pudottaa 1 kilon viikossa (eli 7 päivässä), päivittäisen kalorivajeesi on oltava 1 000 kilokaloria. Tämän vajeen saat aikaan syömällä vähemmän eli saamalla vähemmän energiaa ja/tai polttamalla enemmän kaloreita liikkumalla.
Vaikka saisit aikaan tasan 7 000 kilokalorin vajeen viikoittaisessa energiansaannissasi, voi olla, ettei vaaka silti näytäkään kilon pienennystä painossa. Tämä johtuu mm. nesteen kertymisestä elimistöön, nestehukasta ja suolen sisällöstä, jotka kaikki vaikuttavat painoon. 7 000 kilokalorin vaje ei siis välttämättä tarkoita kilon laihtumista, mutta suuruusluokka on kuitenkin oikea.
KUNTO PLUSsan kalorilaskurilla voit laskea helposti, kuinka paljon voit saada energiaan, jos haluat laihtua kilon viikossa.